Siste innspillingsdag var 14. oktober 1968 (også i Abbey Road Studios) og da ble mer gitar lagt på samt orgel, elektrisk piano, tamburin og bongotrommer. Siden Chris Thomas spilte begge tangentinstrumentene, er det mulig at Harrison selv bidro med rytmeinstrumentene samtidig som Thomas gjorde sitt. Trommeslager Ringo Starr med familie dro nemlig på en to ukers ferie til Sardinia samme morgen før siste pålegg for «Savoy Truffle» foregikk.